DTAC ปิดร่วง 7.59% โบรกฯแนะขาย-ชี้อยู่ในสถานการณ์แย่
DTAC ปิดร่วง 7.59% โบรกฯแนะขาย ชี้แพ้-ชนะประมูล 4G ไม่มีผล
13 พ.ย. 2558

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ปิดตลาดวันนี้อยู่ที่ 51.75 บาท ลบ 4.25 บาท หรือ 7.59% มูลค่าการซื้อขาย  1.31 พันล้านบาท  บล.เอเซีย พลัส ปรับลดคำแนะนำ DTAC เป็นขาย มูลค่าหุ้นใหม่ที่รวมคลื่น 900 MHz จะอยู่ที่ราว  45-46 บาท  ซึ่งต่ำกว่าราคาตลาด
บล.เมย์แบงก์ กิมเอ็ง ระบุในบทวิเคราะห์(13 พ.ย.) DTAC อยู่ในสถานการที่แย่ ไม่ว่าจะชนะหรือแพ้ 900MHz โดยหากไม่ชนะจะเสียความสามารถในการแข่งขันอย่างรุนแรง หากชนะน่าจะได้มาด้วยต้นทุนสูงมากที่ลดมูลค่าปัจจุบัน แนะนำขาย DTAC (DCF 58.50 – มีโอกาสปรับลงอีกสูง)